### Beslutning

Jean Johansen med bemærkning, at byrådet i sit møde den 9. september 2020 har vedtaget Magistratens foranstående indstilling af 7. september 2020.

### Resumé

Magistratsafdelingerne har udarbejdet skøn over regnskabet for 2020.

Udarbejdelsen af det forventede regnskab er forbundet med meget stor usikkerhed bl.a. på grund af Covid-19, usikkerhed omkring renterne og efterreguleringen af skatterne. Samlet set vurderes det dog, at det forventede regnskab ikke medfører væsentlige ændringer i forhold til de seneste forudsætninger for budgettet for 2021 til 2024.

I forhold til oprindeligt budget 2020 er der umiddelbart en forværring på 1.311 millioner kroner, som dog helt overvejende skyldes tidsforskydninger i forbindelse med anlæg, finansielle tilskud og drift på de decentraliserede områder. Alene tidsforskydningerne på anlæg og finansielle tilskud udgør 1.574 millioner kroner.

Magistratsafdelingerne forventer merudgifter som følge af Corona på 269 mio. kr. Disse merudgifter er forudsat kompenseret via de generelle tilskud.

Der forventes - trods merudgifterne som følge af Corona - samlede mindreudgifter til service på 55 mio. kr. i forhold til oprindeligt budget. En del af forklaringen er, at der i budgettet er afsat en ufinansieret merudgiftsreserve, som der ikke bliver brug for, samt en lavere vækst i børnetallet, som vil blive modregnet ved efterregulering af Børn og Unges budgetmodeller. Herudover er der dog også en forventning om et betydeligt mindreforbrug, især på Børn og Unges område.

På anlægsområdet forventes der i henhold til magistratsafdelingernes indberetninger samlet set et merforbrug på 1.087 mio. kr. svarende til bruttoudgifter på 2.309 mio. kr.

På baggrund af indstilling om ’Øget anlægsaktivitet for at afbøde krise’ besluttet af Byrådet 29. april 2020 følges der i Magistraten månedligt op på afdelingernes anlægsforbrug. Den seneste opfølgning viser et forbrug pr. ultimo juli på 581 mio. kr. og forventning for hele året på 1,8 mia. kr. Dermed ligger afdelingernes samlede aktuelle forventning for hele året 500 mio. kr. under afdelingernes indberettede budget.

På de ikke-decentraliserede udgiftsområder forventes mindreudgifter til service på 7 mio. kr. bl.a. vedrørende Børn og Unge. På de ikke-decentraliserede overførselsområder forventes merudgifter på 622 mio. kr. bl.a. vedrørende beskæftigelsesområdet. Merudgifterne til overførslerne er for langt den største del kompenseret via midtvejsreguleringen af de generelle tilskud.

### Indstilling

At 1) Resultatet af det udarbejdede forventede regnskab generelt tages til efterretning.

At 2) Resultatet af det udarbejdede forventede regnskab på de ikke-decentraliserede områder tages til efterretning.

At 3)  Det tages til efterretning, at Borgmesterens Afdelings prognose peger på væsentligt lavere anlægsudgifter i 2020 end magistratsafdelingernes indberetninger af forventede anlægsudgifter udviser.

At 4)  Redegørelsen vedrørende investeringsmodeller tages til efterretning jf. afsnit 7.2.

### Sagens forløb

07-09-2020 Magistraten

Fremsendes til [adresse] med bemærkning, at Magistraten i mødet den 7. september 2020 anbefaler, at byrådet tiltræder Borgmesterens Afdelings indstilling af 27. august 2020.

Astrid Clausen understreger, at mindreforbruget på Børn og Unge hænger sammen med den særlige situation i 1. halvår.

Zelma Thorsen kan ikke videreføres som investeringsmodel, men kan rejses i budgetforhandlingerne.

 09-09-2020 [adresse]
Jean Johansen med bemærkning, at byrådet i sit møde den 9. september 2020 har vedtaget Magistratens foranstående indstilling af 7. september 2020.